تقييم المطعم: طبعا المكان يملكه ويديره شخص اسمه ( سعد البلحي ) وهو صاحب الفكره حسب تعريفهم في المنيو-وتلقون صوره ملصقها عالجدران يترزز فيها مع شخصيات معروفه داخليا وخارجيا مصور معهم بالمطعم وهو لابس البشت 
 حقيقة اول مادخلت انا وعيالي على طول جمركنا الاستقبال بمبلغ 10 ريال على كل شخص يقول ذي رسوم دخول فقط يعني كان الاجمالي لنا 30 ريال ( طيب ليش يااستغلالي انت حاط رسوم على الاكل 15% ؟؟ او يعني يلطشنا من هنا ومن هنا-بصراحة وش خليت للبنانين ياأخ سعد البلحي؟ 
 والمشكله انا لو ادفع على مقابل كان هانت علي-يعني لو يقدم لي شي مقابل رسم الدخول كان يمكن يمشي الحال-مثلا يعطيني كتيب عن التراث او صوره تذكاريه  (للمعلوميه ترا التصوير ممنوع عندهم)- ..لكن اقول للعمال طيب مافيه ضيافه على الاقل, قال اجلس عند القهوجي ونصب لك من الدله فنجال وتقعد تشربه بمكانك ولاتحرك, قلت طيب انا مااشرب قهوه ماحبها ياخي عطني شاي قال لا, الشاي لازم تدفع حق براد؟؟؟؟؟ )  
  طيب انا والله داخل ابي اتعشى بس مابي زيارة المتحف يعني حط رسوم الدخول بالدور الثاني عند متحفك الخايس الي والله مدري وش يبي وبكذا يكون معك حق انك تاخذ رسوم دخول( بس حتى العشره ريال والله كثيره في المتحف-يعني لو 3 ريال ممكن-وعن نفسي لو حتى يقولون لي بلاش والله مادخله-ممجمع بنادق قديمه على شوية قواطي على صحون من الي كانت بمطبخنا زمان وخرابيط ماتساهل انك تضيع وقتك عليها 
 والحين عاد جينا للاكل: 
 جلسنا بغرفه وننتظر احد يجينا وننتظر وننتظر ولاجاء احد ف رحت لهم بنفسي وقلت تكفى عطوني منيو جوعان ابي اتعشى-مع العلم اننا جايين في وسط الاسبوع بأيام دراسه لاهو عطله ولاشي عشان نقول زحمة-وبعد مااخذت المنيو وجلست اختار لقيت فيه كبسه زمان نصف حبه دجاج مع الرز ب 40 ريال=تجي مطبوخه بنكهة الرمان 
 قلت بس هذي باجربها حتى لوكان السعر عالي ومبالغ فيه معليش ,,قال الجرسون هذا الطلب لازم يبغاله ساعه كامله عشان يجهز!!! 
 اخترت طلب غيره قال نفس الكلام يبيله ساعه -- والله هذا الي حصل 
 بالاخير طلبت كبسة القرية المميزه (حسب مسماهم في المنيو) و والله لاكانت مميزه ولاشي 
 وسعرها نص دجاجه مع الرز ب 35 ريال 
 وطلبت صحن جريش بالدجاج (كان الدجاج مفتت بالجريش يعني شي قليل) سعرها ب20 ريال 
 وكل الطلبات ماكان فيها اي شي مميز وبالعكس السعر عالي جدا وفوق هذا كله ياخذ عليك 15% خدمه-يعني انا ماني فاهم قضيت رسوم الخدمه هذي على اي اساس يحطونها المطاعم وعلى ايش؟ اذا كان خدمتهم زي الزفت- تكرمون 
 بالختام الله لايجزا صاحبي خير لانه هو الي نصحني اني اروح لها المكان وانا رحت على كلامه بس من غير لايكون عندي فكره مسبقه عن هالمطعم ..لانو بصراحه مايستاهل انك تروح له